114 



en anden Beskaffenhed , hvilket man vil kunne see ved at 

 sammenligne Cellerne i Frugtstilken af Amanita Mappa 

 (Fig. 29 a), der især i den nederste Deel endnu have 

 Lighed med Myceliets Celler, med dem i Hatten (b) og i 

 Lamellerne (c), hvilke sidste navnlig i Form nærme sig til de 

 fuldkomnere Planters Celler. Ligesom de fuldkomnere Planter 

 ikke kunne komme til Blomst- og Frugtdannelse uden 

 igjennem én Metamorphose af de paa de forskjellige Høi- 

 der af Stængelen stillede Blade, saaledes naae Svampene 

 kun til Sporedannelsen gjennem en lignende Metamorphose 

 af de Svampetraadene sammensættende Celler. 



V. 

 Befrugtningen og Sporernes Dannelse. 



Af den ovenfor givne Fremstilling vil det erindres^ 

 at der efter den nyeste Tids Undersøgelser ogsaa ho& 

 Svampene gjør sig en Kjønsmodsætning gjældende,. 

 og at disse laveste Planter, uden at have Blomster^ 

 dog ere i Besiddelse af Befrugtningsorganer. Disse ere 

 vel af en saa simpel Bygning som muligt, men de kunne 

 dog, naar man tager Hensyn til de gradvise Overgange,, 

 som gjøre sig gjældende hos den hele Række af Familier,, 

 der forbinde Svampene med de høiere Planter, henføres 

 til tilsvarende Dele i Blomsten, saa at navnlig Sporen 

 svarer til Kimblæren og Sædcellen til Støvkornet eller 

 Støvrøret. Det er nu vistnok langtfra, at man har paaviist 

 Befrugtningsorganer hos alle Svampe, ja det er endog kun 

 hos et forholdsvis ringe Antal at dette er lykkedes, men 

 ikke desto mindre er Antagelsen af deres Tilstedeværelse 

 hos dem alle dog fuldkommen berettiget, naar man seer 

 hen til de store Vanskeligheder som ere forbundne med 

 denne Art af Undersøgelser. 



